ai4bharat/Pralekha huggingface dataset:
उपराष्ट्रपती कार्यालय
एकत्र कुटुंब पद्धती आणि मोठ्यांविषयीचा आदरभाव आपल्या सांस्कृतिक मूल्यांच्या केंद्रस्थानी आहे - उपराष्ट्रपती
नेल्लोरच्या स्वर्ण भारत विश्वस्त संस्थेच्या वृद्धाश्रमातील राहिवाशांशी आभासी पद्धतीने संवाद साधून उपराष्ट्रपतींनी संक्रांतीचा सण साजरा केला
युवकांनी भारतीय उत्सवांचे महत्त्व जाणून घेणे आणि ते साजरे करणे आवश्यक आहे : उपराष्ट्रपती
उपराष्ट्रपती एम.वेंकय्या नायडू यांनी आज भारतीय संस्कृतीच्या केंद्रस्थानी असलेली एकत्र कुटुंब पद्धती तसेच मोठ्या वयाच्या व्यक्तींविषयीचा आदरभाव या परंपरा अधिक बळकट करण्याचे आवाहन केले.
कुटुंबातील तरुण सदस्यांना मार्गदर्शन करण्यात तसेच योग्य सल्ला देण्यात वयस्कर मंडळी निभावत असलेली महत्त्वाची भूमिका अधोरेखित करत ते म्हणाले की, पिढ्यापिढ्यांमधील नात्यांचे बंध मूल्यव्यवस्थेचे संरक्षण करण्यात आणि तिला प्रोत्साहन देण्यास मदत करतात
उपराष्ट्रपती नायडू यांनी संक्रांतीच्या सणानिमित्त नेल्लोरच्या स्वर्ण भारत विश्वस्त संस्थेच्या वृद्धाश्रमातील रहिवासींशी आभासी पद्धतीने संवाद साधला. त्यांनी या आश्रमातील रहिवासींची विचारपूस केली तसेच त्यांच्यासाठी उपलब्ध असलेल्या सुविधांबाबत चौकशी केली. विश्वस्त संस्थेने सुरु केलेल्या या उपक्रमाबद्दल त्यांनी संस्थेचे कर्मचारी तसेच अधिकारी यांचे कौतुक केले.
भारतीय संस्कृतीमध्ये सणांचे महत्त्व विशद करतांना, नायडू यांनी, निसर्गाचा आविष्कार साजरा करण्यात, कुटुंबांना एकत्र आणण्यात आणि समाजात शांतता आणि एकोपा नांदण्यात संक्रांतीसारख्या सणांचे महत्त्व आजच्या तरुणांनी समजून घेतले पाहिजे हा मुद्दा अधोरेखित केला.
सांस्कृतिक मंत्रालय
गोव्यातील सर्व ग्रामपंचायतींमध्ये 'मेरी माटी, मेरा देश' अभियान राबवणार
अमृत वाटिका उभारणीसाठी राज्यातील सर्व ग्रामपंचायतींमधून दिल्लीला माती नेण्यात येणार
पणजी, 8 ऑगस्ट 2023
भारताच्या स्वातंत्र्याला 75 वर्षे पूर्ण झाल्यानिमित्त 'आझादी का अमृत महोत्सव' मोहिमेचा समारोप म्हणून 9 ऑगस्ट रोजी संपूर्ण गोव्यात 'मेरी माटी, मेरा देश' ही मोहीम राबविण्यात येणार आहे. देशासाठी सर्वोच्च बलिदान देणाऱ्या वीरांना आदरांजली वाहणाऱ्या या अभियानांतर्गत 9 ते 25 ऑगस्ट या कालावधीत ग्रामपंचायतस्तर, तालुकास्तरीय व जिल्हास्तरावर विविध कार्यक्रमांचे आयोजन करण्यात येणार आहे. 27 ते 30 ऑगस्ट या कालावधीत दिल्लीत होणाऱ्या कार्यक्रमाने या मोहिमेची सांगता होणार आहे.
'मेरी माटी, मेरा देश' या मोहिमेचा उद्देश देशाच्या स्वातंत्र्याचे रक्षण करणाऱ्या या नि:स्वार्थी व्यक्तींप्रती आपली सामायिक कृतज्ञता आणि आदर व्यक्त करणे आहे. गोव्यात पंचायत संचालनालयाच्या देखरेखीखाली या कार्यक्रमांचे आयोजन करण्यात येणार आहे.
या मोहिमेअंतर्गत राज्यातील प्रत्येक ग्रामपंचायतीकडून माती संकलित करण्यात येणार असून, देशाच्या एकात्मतेचे आणि जमिनीशी असलेल्या नात्याचे प्रतीक आहे. प्रत्येक पंचायतीकडून संकलित केलेली माती 14 तालुकास्तरीय कार्यालयांना सुपूर्द करण्यात येणार आहे. पणजी येथे 20 ते 25 ऑगस्ट दरम्यान राज्यस्तरीय कार्यक्रमानंतर नेहरू युवा केंद्राचे 14 युवा स्वयंसेवक राष्ट्रीय स्तरावरील कार्यक्रमांतर्गत माती दिल्लीला घेऊन जाणार आहेत. देशभरातून गोळा करण्यात आलेल्या मातीचा वापर राष्ट्रीय राजधानीत 'अमृत वाटिका' नावाची खास वाटीका तयार करण्यासाठी केला जाणार आहे.
या अभियानांतर्गत देशभरात स्वातंत्र्यसैनिकांचा सत्कार, ध्वजारोहण, शपथ घेणे असे कार्यक्रम होणार आहेत. देशसेवेसाठी प्राणांची आहुती देणाऱ्या स्थानिक वीरांप्रती कृतज्ञता व्यक्त करण्यासाठी प्रत्येक ग्रामपंचायतीत स्मारक  उभारण्यात येणार आहे. शिवाय, शाश्वततेसाठी आपली बांधिलकी दर्शविणारी प्रत्येक ग्रामपंचायत 75 वृक्ष लागवडीत सहभागी होणार आहे.
शिक्षणखाते, पोलीस विभाग, नागरी पुरवठा, वनविभाग या मोहिमेत सहभागी होणार आहेत.
भारताच्या स्वातंत्र्याला 75 वर्षे पूर्ण झाल्यानिमित्त भारत सरकारने 12 मार्च 2021 रोजी साबरमती ते दांडी या मोर्चाद्वारे "आझादी का अमृत महोत्सव" मोहीम सुरू केली होती. दोन वर्षांच्या या प्रवासात या मोहिमेला मोठ्या प्रमाणात लोकसहभाग लाभला आहे. आझादी का अमृतत महोत्सव मोहिमेचा एक भाग म्हणून 1.9 लाखांहून अधिक कार्यक्रमांचे आयोजन करण्यात आले आहे. 'मेरी माटी, मेरा देश' या मोहिमेची संकल्पना 'आझादी का अमृत महोत्सवा'चा समारोप म्हणून करण्यात येत आहे.
PIB Panaji/S.Thakur/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 99
पंतप्रधान कार्यालय
सीएसआयआरच्या कर्मचाऱ्यांना पंतप्रधानांकडून वर्धापनदिनाच्या शुभेच्छा
पंतप्रधान नरेंद्र मोदी यांनी सीएसआयआर अर्थात शास्त्रीय आणि औद्योगिक संशोधन परिषदेला वर्धापनदिनाच्या शुभेच्छा दिल्या आहेत. सीएसआयआरच्या वर्धापनदिनी या संस्थेशी संबंधित असलेल्या सर्वांना शुभेच्छा देत असल्याचे पंतप्रधानांनी ट्वीट केले आहे. भारतात शास्त्रीय संशोधन आणि नवनिर्मिती क्षेत्रामधील सीएसआयआर ही एक अग्रणी संस्था आहे. कोविड-19 विरोधात लढा देण्यासाठी ते अतिशय मोलाची भूमिका बजावत आहेत. त्यांच्या भविष्यकालीन वाटचालीसाठी सदिच्छा, असे पंतप्रधानांनी म्हटले आहे.
Greetings to all those associated with @CSIR_IND on its Foundation Day. CSIR is at the forefront of furthering scientific research and innovation in India. They have also been playing a valuable role in fighting COVID-19. Best wishes to CSIR for its future endeavours.
— Narendra Modi  September 26, 2020
पंतप्रधान कार्यालय
पंतप्रधानांनी आगामी विमानतळासाठी मध्यप्रदेशातील रिवाच्या जनतेचे केले अभिनंदन
नवी दिल्ली, 16 फेब्रुवारी 2023
पंतप्रधान नरेंद्र मोदी यांनी आगामी विमानतळासाठी मध्यप्रदेशातील रिवा जिल्ह्यातील जनतेचे अभिनंदन केले आहे. या विमानतळाच्या निर्मितीमुळे रिवा आणि आसपासच्या भागातील लोकांचे जीवन सुलभ होईल, असे मोदी म्हणाले.
रिवाचे खासदार जनार्दन मिश्रा यांच्या ट्विटला उत्तर देताना पंतप्रधान म्हणाले;
“खूप-खूप अभिनंदन. या विमानतळाच्या निर्मितीमुळे रिवा आणि आसपासच्या परिसरातील लोकांचे जीवन सुलभ होईल आणि ते विकासाच्या वेगवान गतीशी जोडले जातील.”
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
भारत-मध्य आशिया आभासी शिखर परिषद
नवी दिल्ली, 27 जानेवारी 2022
पहिल्या भारत-मध्य आशिया शिखर परिषदेचे यजमानपद पंतप्रधान नरेंद्र मोदी यांनी आज, म्हणजेच 27 जानेवारी 2022 रोजी भूषवले. या परिषदेला, कझाकस्तान, कीर्गीस्तान, ताझिकिस्तान, तुर्कमेनिस्तान अणि उज्बेकिस्तानचे राष्ट्राध्यक्ष सहभागी झाले होते. भारत अणि मध्य आशिया दरम्यानच्या राजनैतिक संबंधांना 30 वर्षे पूर्ण झाल्याचे औचित्य साधत, ही पहिली भारत-मध्य आशिया परिषद आयोजित करण्यात आली आहे.
या परिषदेत, पंतप्रधान नरेंद्र मोदी आणि मध्य अशियातील नेत्यांनी, भारत अणि मध्य अशियाचे संबंध नव्या उंचीवर नेण्यासाठीच्या पुढच्या पावलांविषयी चर्चा केली. एक ऐतिहासिक निर्णय घेत, सर्व नेत्यांनी, शिखर परिषदेच्या यंत्रणेला संस्थात्मक स्वरूप देत, दर दोन वर्षांनी ही परिषद आयोजित करण्यावर सर्वसहमती झाली. तसेच, या शिखर परिषदेसाठीची पूर्वतयारी करण्यासाठी परराष्ट्र मंत्री, व्यापार मंत्री, सांस्कृतिक कार्य मंत्री आणि सुरक्षा परिषदांचे सचिव यांच्यात नियमित स्वरुपात बैठका घेत, पण या परिषदेत सहमती झाली. या यंत्रणेला पाठबळ देण्यासाठी नवी दिल्लीत भारत-मध्य आशिया परिषदेचे सचिवालयही स्थापन केले जाणार आहे.
व्यापार आणि संपर्क व्यवस्था, विकासात सहकार्य, संरक्षण आणि सुरक्षा, आणि विशेषकरून सांस्कृतिक आणि लोकांचा एकमेकांशी संपर्क या क्षेत्रात सहकार्य वाढविण्यासाठी दूरगामी परिणाम करणाऱ्या प्रस्तावांवर नेत्यांनी चर्चा केली. यात उर्जा आणि संपर्क या विषयावरची गोलमेज, अफगाणिस्तान आणि चाबाहार बंदर वापरावर वरिष्ठ अधिकारी स्तरावर संयुक्त कार्यकारी गट; बौद्ध धर्माचा विचार मांडणारी प्रदर्शने मध्य आशियायी देशांत भरवणे आणि भारत - मध्य आशियात वापरल्या जाणाऱ्या सामायिक शब्दांचा शब्दकोश, संयुक्त दहशतवाद विरोधी कृती, मध्य आशियायी देशांतून दर वर्षी तरुणांच्या 100 सदस्यीय शिष्टमंडळाची भारत भेट आणि मध्य आशियाई राजनैतिक अधिकाऱ्यांसाठी विशेष प्रशिक्षण यांचा समावेश होता.
अफगाणिस्तानात असलेली परिस्थिती आणि त्यात होणारे बदल या विषयी पंतप्रधान मोदी यांनी मध्य आशियायी नेत्यांशी चर्चा केली. अफगाणिस्तानात शांतता, सुरक्षा आणि स्थैर्य राहावे आणि जनतेचे खऱ्या अर्थाने प्रतिनिधित्व करणारे सर्वसमावेशक सरकार असावे यासाठी नेत्यांनी पुन्हा एकदा पाठिंबा दिला. भारत अफगाणी जनतेला मानवतेच्या दृष्टीकोनातून मदत करत राहील, यासाठी भारत कटिबद्ध असल्याची पंतप्रधानांनी ग्वाही दिली.
यावेळी, सर्व नेत्यांनी एक सर्वसमावेशक संयुक्त जाहीरनामा देखील स्वीकृत केला. भारत- मध्य आशिया भागीदारी दीर्घकालीन आणि सर्वसमावेशक करण्यासाठी, सर्व देशांच्या सामायिक दूरदृष्टीचे प्रतिबिंब या जाहीरनाम्यात आहे.
S.Thakur/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारतीय आणि बांगलादेशच्या सैन्यांचा संयुक्त सराव सुरू
नवी दिल्ली, 3 ऑक्टोबर 2023
भारत आणि बांगलादेश यांचा 11वा वार्षिक संयुक्त लष्करी सराव, संप्रितीला 03 ऑक्टोबर 2023 रोजी मेघालयातील उमरोई येथे प्रारंभ झाला. दोन्ही देश आळीपाळीने आयोजित करत असलेला हा युद्ध सराव मजबूत द्विपक्षीय संरक्षण सहकार्य पुढाकार दर्शवतो.2009 साली आसाम मधील जोरहाट येथे सुरू झालेल्या या युद्ध सराव मालिकेच्या 2022 पर्यंत दहा यशस्वी आवृत्त्या पार पडल्या आहेत.
संप्रिती -XI या 14 दिवस चालणाऱ्या सरावात दोन्ही देशांचे सुमारे 350 जवान सहभागी होतील.हा सराव दोन्ही सैन्यांमधील आंतरकार्यक्षमता वाढवणे, आणि सर्वोत्तम पद्धतींना चालना देण्याचे महत्त्व अधोरेखित करतो.
बांगलादेशच्या तुकडीतील सुमारे 170 जवान 52 बांगलादेश पायदळ ब्रिगेडचे कमांडर ब्रिगेडियर जनरल मोहम्मद मफिझुल इस्लाम रशीद यांच्या नेतृत्वाखाली या सरावात सहभागी होत आहेत. तर भारतीय तुकडीचे नेतृत्व माउंटन ब्रिगेडचे कमांडर ब्रिगेडियर एस के आनंद यांच्याकडे आहे. या सरावात दोन्ही देशांचे तोफखान्यातील जवान, अभियंते तसेच इतर सहाय्यक शस्त्रे आणि सेवांसारख्या विविध विभागातील कर्मचारी देखील सहभागी होणार आहेत.
या सरावात सहभागींना ‘आत्मनिर्भर भारत’ उपकरण प्रदर्शनही पाहता येणार आहे.
संप्रिती -XI मुळे भारत आणि बांगलादेश यांच्यातील संरक्षण सहकार्य आणखी वृद्धिंगत होणार असून द्विपक्षीय संबंध अधिक दृढ,तसेच सांस्कृतिक जाण अधिक सखोल होणार आहे.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57
पंतप्रधान कार्यालय
देशातील कोविड-19 स्थितीचा आढावा घेण्यासाठी पंतप्रधानांच्या अध्यक्षतेखाली उच्चस्तरीय बैठक संपन्न
वैद्यकीय पायाभूत सुविधांच्या उपलब्धतेचा पंतप्रधानांनी घेतला आढावा
3 अधिकारप्राप्त गटांनी पंतप्रधानांना दिले सादरीकरण
आरोग्यक्षेत्रातील पायाभूत सुविधांच्या जलद आधुनिकीकरणाची खबरदारी घेण्याचे पंतप्रधानांचे अधिकाऱ्यांना निर्देश
देशातील कोविड-19 विषयक सद्यस्थितीचा आढावा घेण्यासाठी आज पंतप्रधान नरेंद्र मोदी यांच्या अध्यक्षतेखाली वरिष्ठ अधिकाऱ्यांची बैठक संपन्न झाली. देशातील प्राणवायूची उपलब्धता, औषधे, आरोग्यविषयक पायाभूत सुविधा इत्यादी बाबींचा त्यांनी परामर्श घेतला.
देशात प्राणवायूची उपलब्धता आणि पुरवठा वाढविण्यासाठी सुरु असलेल्या प्रयत्नांची माहिती त्यावर काम करणाऱ्या अधिकारप्राप्त गटाने पंतप्रधानांना दिली. राज्यांना वितरित केल्या जात असलेल्या प्राणवायूमध्ये होत असलेल्या वाढीची माहिती त्यांनी पंतप्रधानांना दिली. देशातील द्रवरूप वैद्यकीय प्राणवायूचे उत्पादन ऑगस्ट 2020 मध्ये दररोज 5700 मेट्रिक टन इतके होत असे, तेच आता  8922 मेट्रिक टन इतके झाले असल्याविषयी यावेळी चर्चा झाली. द्रवरूप वैद्यकीय प्राणवायूचे देशान्तर्गत उत्पादन एप्रिल 2021 अखेरपर्यंत प्रतिदिनी 9250 मेट्रिक टनापर्यंत पोहोचण्याची अपेक्षा आहे.
पीएसए प्राणवायू निर्मिती प्रकल्प लवकरात लवकर सुरु करण्यासाठी राज्य सरकारांशी समन्वयाने काम करण्याच्या सूचना त्यांनी अधिकाऱ्यांना दिल्या. तर असे प्रकल्प उभारण्यासाठी राज्यांनाही प्रोत्साहन देत असल्याची माहिती अधिकाऱ्यांनी पंतप्रधानांना दिली.
प्राणवायूच्या वाहतुकीसाठी ऑक्सिजन एक्स्प्रेस रेल्वेसेवेची तसेच भारतीय हवाई दलाने देशांतर्गत आणि आंतरराष्ट्रीय पातळीवर केलेल्या उड्डाणांची त्यांना माहिती देण्यात आली.
वैद्यकीय पायाभूत सुविधा आणि कोविड व्यवस्थापन विषयक अधिकारप्राप्त गटाने पंतप्रधानांना, खाटा आणि अतिदक्षता विभागांची उपलब्धता वाढविण्यासाठी केल्या जात असलेल्या प्रयत्नांची माहिती दिली. तसेच संसर्गाची साखळी तोडण्यासाठी  सुरु असलेल्या प्रयत्नांची माहितीही त्यांनी दिली. कोविड व्यवस्थापनासाठी विकसित केलेल्या विशिष्ट मार्गदर्शक सूचनांची काटेकोर अंमलबजावणी राज्यांतील संबंधित संस्थांनी करण्याची खबरदारी घेण्यावर पंतप्रधानांनी भर दिला.
कोविड समुचित वर्तनाविषयी जनजागृती करण्यासाठी होत असलेल्या कामाची माहिती संपर्कविषयक अधिकारप्राप्त गटाने दिली.
कॅबिनेट सचिव, गृहसचिव, माहिती प्रसारण मंत्रालयाचे सचिव, औषध उद्योग सचिव, नीती आयोगाचे सदस्य, भारतीय वैद्यकीय संशोधन परिषदेचे महासंचालक, जैवतंत्रज्ञान सचिव यांच्यासह अन्य वरिष्ठ अधिकारी सदर बैठकीला उपस्थित होते.
अर्थ मंत्रालय
आर्थिक वर्ष 2021-22 पासून आगामी पाच वर्षात 13 क्षेत्रांमध्ये उत्पादन संलग्न प्रोत्साहन योजनेअंतर्गत 1.97 लाख कोटी रुपयांचा खर्च करण्यासाठी सरकार कटिबद्ध
3 वर्षांमध्ये 7 नवीन वस्त्रोद्योग पार्क सुरू करणार
नवी दिल्ली, 1 फेब्रुवारी 2021
केंद्रीय वित्त आणि कॉर्पोरेट कार्यमंत्री निर्मला सीतारमण यांनी आज संसदेमध्ये आर्थिक वर्ष 2021-22 चे अंदाजपत्रक मांडताना, सरकार प्रमुख क्षेत्रांच्या कार्यामध्ये विस्तार करणार असून वैश्विक स्तरावर अग्रणी ठरतील असे उद्योग निर्माण करण्यासाठी योजना तयार करीत असल्याचे सांगितले. यासाठी उद्योगांना मदत करणे त्याचबरोबर युवकांना रोजगाराच्या संधी निर्माण करण्यासाठी वर्ष 2021-22 पासून आगामी पाच वर्षांत जवळपास 1.97 लाख कोटी रुपये खर्च करण्यास सरकार कटिबद्ध असल्याचे सांगितले.
जागतिक पुरवठा साखळीमध्ये भारतीय कंपन्या महत्वपर्ण भाग बनाव्यात यासाठी देशातल्या उत्पादन संस्था अत्याधुनिक बनणे गरजेचे आहे, तसेच भारतीय अर्थव्यवस्था 5 ट्रिलियन डॉलरची बनविण्यासाठीही महत्वपूर्ण पावले उचलण्याची गरज आहे. यासाठी आपल्या आर्थिक क्षेत्राचा विकास दर सातत्याने दोन अंकी राहणे आवश्यक आहे, असे सांगून निर्मला सीतारमण यांनी आत्मनिर्भर भारत बनविण्यासाठी कंपन्यांनी तयारी केली पाहिजे, या उद्देशाने विविध 13 क्षेत्रामध्ये उत्पादनाशी संलग्न प्रोत्साहन योजना  राबविण्याची घोषणा आज केली.
आगामी 3 वर्षांमध्ये 7 नवीन वस्त्रोद्योग पार्क सुरू करणार
वस्त्रोद्योगाला वैश्विक स्तरावरील प्रतिस्पर्धी बनविण्यासाठी आणि या उद्योगाकडे गुंतवणुकदारांना आकर्षिक करण्यासाठी त्याचबरोबर रोजगाराच्या संधी निर्माण करण्यासाठी एका विस्तृत गुंतवणूक योजना तयार केली आहे. या वस्त्रोद्योग पार्क  योजनेअंतर्गत निर्यातीसाठी विशेष कार्यक्रम राबविण्यात येणार असून त्यासाठी आवश्यक पायाभूत सुविधा देण्यात येणार आहेत. ‘मित्र’ योजनेमधून आगामी 3 वर्षात देशात 7 नवीन वस्त्रोद्योग पार्क स्थापन करण्यात येणार आहेत, असेही निर्मला सीतारमण यांनी आज जाहीर केले.
माहिती आणि प्रसारण मंत्रालय
एनआयसीचे वरिष्ठ तांत्रिक संचालक प्रकाश कुमार पंकज यांचे निधन
नवी दिल्ली, 1 मे 2021
नॅशनल इन्फरमॅटिक्स सेंटर  चे वरिष्ठ तांत्रिक संचालक प्रकाश कुमार पंकज यांचे आज दिल्लीमध्ये कोविड संसर्गामुळे निधन झाले. ते 51 वर्षांचे होते. त्यांच्या पश्चात पत्नी आणि एक मुलगी आणि एक मुलगा असा परिवार आहे.
पी के पंकज यांनी मार्च 1993 मध्ये एनआयसीच्या मुख्यालयात ब श्रेणीचे वैज्ञानिक म्हणून एनआयसीमधील कारकिर्दीची सुरुवात केली आणि सध्या ते माहिती आणि प्रसारण मंत्रालय आणि संबंधित संघटनांसोबत  कार्यरत होते. एनआयसीच्या अनेक प्रकल्पांमध्ये त्यांनी बहुमूल्य योगदान दिले. ग्रामीण माहिती विभाग, नीती आयोग, गुंतवणूक आणि सार्वजनिक मालमत्ता व्यवस्थापन, ईशान्य प्रदेश विकास इत्यादी विभागांच्या प्रकल्पांचा त्यात समावेश होता. त्यांनी ज्या ज्या वेळी गरज भासली त्या वेळी बीओसी आणि पीआयबी यांच्यासाठी देखील आपले योगदान दिले. एनआयसीच्या अतिशय बुद्धिमान, कामाविषयी सर्वाधिक बांधिलकी असलेल्या आणि अतिशय प्रामाणिक अधिकाऱ्यांपैकी एक म्हणून ते कायम स्मरणात राहतील.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
अवजड उद्योग मंत्रालय
फेम योजनेच्या दुसऱ्या टप्प्यासाठी विजेवर चालणाऱ्या 5595 बसना मंजुरी
नवी दिल्ली, 8 ऑगस्ट 2019
अवजड उद्योग विभागाने देशभरातील 64 शहरे, राज्य सरकारच्या संस्था, राज्यांचे परिवहन विभागांना शहरांतर्गत आणि शहरांना जोडणारी वाहतूक करण्यासाठी विजेवर चालणाऱ्या 5595 बसना मंजुरी दिली आहे. फेम इंडिया योजनेच्या दुसऱ्या टप्प्यात सार्वजनिक वाहतूक अधिक पर्यावरण पूरक करण्याच्या उद्देशाने ही मंजुरी देण्यात आली आहे. या बसेस चालवण्यासाठी विभागाने राज्य/ केंद्रशासित प्रदेशांच्या राजधान्या, स्मार्ट सिटी आणि विशेष दर्जा असलेल्या शहरांमधून स्वारस्यपत्रे मागवली होती. 26 राज्ये/ केंद्रशासित प्रदेशांकडून 14988 ई- बस चालवण्याचे प्रस्ताव प्राप्त झाले होते. त्यांची छाननी केल्यावर प्रकल्प अंमलबजावणी आणि मंजुरी समितीच्या सल्ल्याने सरकारने 5095 बस चालवण्याला मंजुरी दिली आहे.दिल्ली मेट्रो रेल्वे ला जोडण्यासाठी 100 आणि शहरांतर्गत वाहतुकीसाठी 400 बस दिल्या जाणार आहेत.
या बस त्यांच्या कंत्राट कालावधीत सुमारे 4 अब्ज किलोमीटर धावण्याची आणि सुमारे 1.2 अब्ज लीटर इंधनाची बचत करण्याची अपेक्षा आहे. त्यामुळे 2.6 दशलक्ष टन कार्बनडायऑक्साईड उत्सर्जनाला आळा बसेल.
Click here for the list of cities and number of buses
B.Gokhale/S.Patil/P.Malandkar
(Visitor Counter : 105
विज्ञान आणि तंत्रज्ञान मंत्रालय
एसटीआयपी-2020 चा मसुदा निश्चित करण्यासाठी सक्षम अधिकाऱ्यांच्या सर्वोच्च समितीच्या बैठकीत करण्यात आल्या अनेक महत्वपूर्ण सूचना
एसटीआयपी-2020 अर्थात विज्ञान, तंत्रज्ञान आणि नाविन्यपूर्ण शोधांसंदर्भातील नवीन नीतीचा मसुदा निश्चित करण्यासाठी गुरुवारी, 26 नोव्हेंबरला झालेल्या सक्षम अधिकाऱ्यांच्या सर्वोच्च समितीच्या बैठकीत, ज्ञानाधारित अर्थव्यवस्थेचा मार्ग सुकर होण्याच्या दृष्टीने अनेक सूचना करण्यात आल्या.
केंद्र सरकारचे मुख्य शास्त्रीय सल्लागार प्रा.के.विजय राघवन हे आभासी पद्धतीने पार पडलेल्या या बैठकीच्या अध्यक्षस्थानी होते तर नीती आयोगाचे सदस्य डॉ.व्ही.के.सारस्वत तसेच केंद्र सरकारच्या विज्ञान आणि तंत्रज्ञान विभागाचे सचिव प्रा.आशुतोष वर्मा हे सह अध्यक्ष होते.
या बैठकीत एसटीआयपी-2020 चा मसुदा पटलावर ठेवण्यात आला. यावेळी उपस्थित प्रसिध्द विचारवंत नेत्यांनी काही उत्तम संकल्पना आणि सूचनांचा या मसुद्यात अंतर्भाव करण्याच्या मुद्द्यावर साकल्याने चर्चा केली. एसटीआयपी-2020 च्या सचिवालयाचे प्रमुख डॉ.अखिलेश गुप्ता यांनी धोरण निर्मिती प्रक्रिया आणि मसुद्यातील प्रमुख शिफारसी यांच्यावर आधारित सादरीकरण केले.
देशभरात विकेंद्रित, पायाभूत स्तराला प्रोत्साहन देणारा आणि सर्वसमावेशी दृष्टीकोन स्वीकारून संपूर्ण देशातील आकांक्षांना उभारी देण्याच्या उद्देशाने एसटीआयपी-2020 अर्थात भारत सरकारची पाचवी राष्ट्रीय विज्ञान, तंत्रज्ञान आणि नाविन्यपूर्ण शोधांसंदर्भातील नवीन नीती आखण्यात आली आहे. खुल्या विज्ञान कल्पनांपासून निधींच्या प्राथमिकतेपर्यंत, महत्त्वपूर्ण मनुष्य बळापासून ते भांडवल आणि समावेशकता , धोरणात्मक तंत्रज्ञानापासून ते पारंपरिक ज्ञान प्रणालीपर्यंत, विज्ञानविषयक आंतरराष्ट्रीय संबंधांपासून ते वैज्ञानिक संवादापर्यंत सर्व विषयांच्या बाबतीत आत्मनिर्भर भारताचे ध्येय पूर्ण करण्यासाठी ह्या नव्या नीतीमध्ये विज्ञान,तंत्रज्ञान आणि नाविन्यपूर्ण शोधांसाठी नव्याने वातावरण निर्मिती केली आहे.
मुख्य शास्त्रीय सल्लागारांचे कार्यालय आणि केंद्र सरकारचा विज्ञान आणि तंत्रज्ञान विभाग यांनी संयुक्तपणे एसटीआयपी-2020 चे सचिवालय ,स्थापन केले असून या दोन्ही संस्था संपूर्ण एसटीआयपी-2020 च्या धोरण निर्मिती प्रक्रियेचे समन्वयन आणि अंमलबजावणी याकरिता एकत्रितपणे काम करणार आहेत.
विज्ञान तसेच भूविज्ञान, अणुउर्जा विभाग, विज्ञान आणि औद्योगिक संशोधन मंडळ, जैवतंत्रज्ञान विभाग, अवकाश संशोधन,विज्ञान आणि अभियांत्रिकी संशोधन मंडळ,आयुष मंत्रालय अशा सर्व संबंधित विभागांचे सचिव तसेच मुख्य शास्त्रीय सल्लागार कार्यालयाचे विज्ञान सचिव यांनी या बैठकीला उपस्थित राहून त्यांची मते आणि अपेक्षा यांची चर्चा केली.
भारतीय तंत्रज्ञान संस्थेच्या बंगळूरू, मुंबई, मद्रास, दिल्ली,गांधीनगर,गुवाहाटी येथील संस्थांचे संचालक, जवाहरलाल नेहरू विद्यापीठाचे प्रकुलगुरू, तंत्रज्ञान विभागाचे उप महासंचालक तसेच फिक्कीचे सरचिटणीस या आणि अशा अनेक राष्ट्रीय स्तरावरील अनेक महत्त्वाच्या विज्ञान आणि तंत्रज्ञान संस्थांचे प्रमुख या बैठकीत सहभागी झाले होते. नव्या धोरणाला सशक्त करण्याच्या दृष्टीने या सर्वांनी बैठकीत अनेक महत्त्वपूर्ण सूचना केल्या.
Jaydevi PS/S.Chitnis/P.Kor
अर्थ मंत्रालय
देशातील आणखी चार राज्यांनी ‘उद्योगस्नेही सुधारणांचे उद्दिष्ट केले पूर्ण; या राज्यांना 5,034 कोटी रुपयांचे अतिरिक्त कर्ज उचलण्याची मिळाली परवानगी
नवी दिल्ली, 6 फेब्रुवारी 2021
केंद्रीय अर्थमंत्रालयाच्या अखत्यारीतील व्ययविभागाने निश्चित केलेल्या उद्योगस्नेही सुधारणा करण्याचे उद्दिष्ट देशातील आणखी चार राज्ये-आसाम, हरियाणा, हिमाचल प्रदेश आणि पंजाब या राज्यांनी पूर्ण केले आहे. यामुळे ही चारही राज्ये, अतिरिक्त निधी उभारण्यासाठी पात्र ठरली असून, त्यांना मुक्त बाजारपेठेतून 5,034 कोटी रुपयांचे अतिरिक्त कर्ज उभारण्याची परवानगी मिळाली आहे.
ही चार राज्ये- आसाम, हरियाणा, हिमाचल प्रदेश आणि पंजाब- आता अशा 12 राज्यांच्या गटात समाविष्ट झाली आहेत ज्यांनी अर्थ मंत्रालयाने सुचवलेल्या उद्योगपूरकतेविषयक सुधारणा केल्या. याआधी, आंध्र प्रदेश, कर्नाटक, केरळ, मध्यप्रदेश, ओडिशा, राजस्थान, तमिळनाडू आणि तेलंगणा या राज्यांनी वेळेत या सुधारणा केल्या होत्या.
|
|
Sl.No.
|
|
State
|
|
Amount 
|
|
1.
|
|
Andhra Pradesh
|
|
2,525
|
|
2.
|
|
Assam
|
|
934
|
|
3.
|
|
Haryana
|
|
2,146
|
|
4.
|
|
Himachal Pradesh
|
|
438
|
|
5.
|
|
Karnataka
|
|
4,509
|
|
6.
|
|
Kerala
|
|
2,261
|
|
7.
|
|
Madhya Pradesh
|
|
2,373
|
|
8.
|
|
Odisha
|
|
1,429
|
|
9.
|
|
Punjab
|
|
1,516
|
|
10.
|
|
Rajasthan
|
|
2,731
|
|
11.
|
|
Tamil Nadu
|
|
4,813
|
|
12.
|
|
Telangana
|
|
2,508
आपापल्या राज्यांत उद्योगस्नेही वातावरण विकसित व्हावे यासाठी आवश्यक असलेल्या सुधारणा केल्यानंतर या 12 राज्यांना 28,183 कोटी रुपयांचे अतिरिक्त कर्ज उभारण्याची परवानगी मिळाली होती. त्यामुळे, केंद्र सरकारने, मे 2020 मध्ये, अशा उद्योगपूरक सुधारणा करणाऱ्या इतर राज्यांनाही अतिरिक्त कर्ज घेण्याची परवानगी देण्याचा निर्णय घेतला होता.
देशात गुंतवणूक स्नेही उद्योगविषयक वातावरण निर्माण व्हावे, यासाठी या सुधारणा अत्यंत महत्वाच्या आहेत. उद्योगपूरक वातावरण निर्माण झाल्यास, त्या त्या राज्यातल्या अर्थव्यवस्थांच्या वृद्धीसाठी देखील त्याचा लाभ होईल.
आतापर्यंत सर्व राज्यांना सुधारणांशी संबंधित 74,773 कोटी रुपयांचे अतिरिक्त कर्ज उचलण्याची परवानगी देण्यात आली आहे.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
उपराष्ट्रपती कार्यालय
उपराष्ट्रपतींच्या हस्ते संगीत नाटक अकादमी अमृत पुरस्कार प्रदान
आपल्या सांस्कृतिक वारशाचा आदर करण्याचे आणि आपल्या प्रतिभावंत कलाकारांना प्रोत्साहन देण्याचे उपराष्ट्रपतींचे माध्यमांना आवाहन
उपराष्ट्रपती जगदीप धनखड यांनी 5 हजार वर्षांहून अधिक जुन्या भारताच्या गौरवशाली सांस्कृतिक वारशाचा प्रसार करण्याच्या गरजेवर भर दिला. त्यांनी माध्यमांना आपल्या सांस्कृतिक वारशाचा आदर करण्याचे आवाहन केले आणि आपल्या कलाकारांचे रचनात्मक पद्धतीने संरक्षण, समर्थन आणि सहाय्य करण्याची गरज व्यक्त केली.
ते आज नवी दिल्लीतील विज्ञान भवनात संगीत नाटक अकादमी अमृत पुरस्कार प्रदान केल्यानंतर उपस्थितांना संबोधित करत होते. राष्ट्राचा सांस्कृतिक वारसा आणि अभिमान जपणाऱ्या व्यक्तींचा गौरव केल्याबद्दल उपराष्ट्रपतींनी आनंद व्यक्त केला.
आज पुरस्काराने सन्मानित करण्यात आलेल्या 75 वर्षांहून अधिक वयाच्या सर्व व्यक्तींची त्यांनी प्रशंसा केली. गेल्या काही वर्षांत पद्म पुरस्कारांद्वारे ज्यांचे योगदान सर्वांसमोर आले अशा अनेक अज्ञात नायकांचा उल्लेख करून, त्यांनी अशा व्यक्तींना या पुरस्काराने गौरवल्याबद्दल समाजात सर्वसहमती असल्याकडे लक्ष वेधले.
दिग्गज कलाकार हे आपल्या सांस्कृतिक वारशाचे खरे रक्षक आणि शिल्पकार आहेत असे वर्णन करताना धनखड म्हणाले की, त्यांच्या अमूल्य योगदानाची दखल फार पूर्वीच घेतली जायला हवी होती. जी -20 शिखर परिषदेदरम्यान जागतिक मंचावर भारतीय संस्कृतीच्या गौरवशाली प्रदर्शनाचेही त्यांनी कौतुक केले आणि योग्य नेतृत्वासह 2047 मध्ये भारत जागतिक मंचावर शिखर गाठेल असा विश्वास व्यक्त केला.
उपराष्ट्रपतींचे संपूर्ण भाषण येथे पाहता येईल :
https://pib.gov.in/PressReleasePage.aspx?PRID=1957973
पंतप्रधान कार्यालय
राष्ट्रीय बाल पुरस्कार 2020 विजेत्यांशी पंतप्रधानांनी साधला संवाद
नवी दिल्ली, 24 जानेवारी 2020
पंतप्रधान नरेंद्र मोदी यांनी आज राष्ट्रीय बाल पुरस्कार विजेत्यांशी संवाद साधला. राष्ट्रपतींनी 22 जानेवारी 2020 रोजी 49 मुलांना प्रधानमंत्री राष्ट्रीय बाल पुरस्कार प्रदान केले होते. हे पुरस्कार विजेते प्रजासत्ताक दिन संचलनातही सहभागी होणार आहेत.
विविध राज्यांमधील या 49 विजेत्यांमध्ये जम्मू आणि काश्मीर, मणीपूर आणि अरुणाचल प्रदेशाच्या प्रत्येकी एका मुलाचा समावेश आहे. ही मुले कला आणि संस्कृती, नाविन्यपूर्ण संशोधन, शैक्षणिक, सामाजिक सेवा, क्रीडा आणि शौर्य या क्षेत्रातील विजेते आहेत. केंद्र सरकार मुलांकडे राष्ट्र निर्मितीतील महत्वाचे भागीदार म्हणून पाहते. या पार्श्वभूमीवर नाविन्यपूर्ण संशोधन, शैक्षणिक गुणवत्ता, समाजसेवा, कला आणि संस्कृती, क्रीडा आणि शौर्य या सारख्या क्षेत्रात अद्वितीय कामगिरी करणाऱ्यांना सरकार दरवर्षी हे पुरस्कार देते.
थोड़ी देर पहले आप सभी का परिचय जब हो रहा था, तो मैं सच में हैरान था। इतनी कम आयु में जिस प्रकार आप सभी ने अलग-अलग क्षेत्रों में जो प्रयास किए, जो काम किया है, वो अदभुत है: PM @narendramodi pic.twitter.com/L0PE4XYiGv
— PMO India  January 24, 2020
विविध क्षेत्रात मुलांनी केलेल्या उल्लेखनीय कामगिरीची प्रशंसा करताना पंतप्रधान म्हणाले की, एवढ्या कमी वयात मुलांनी केलेली कामगिरी अद्भूत आहे. ते म्हणाले ‘समाजाप्रती तसेच देशाप्रती तुम्ही ज्या प्रकार तुमचे कर्तव्य पार पाडत आहेत ते पाहून मला अभिमान वाटतो. जेव्हा मी या मुलांच्या शौर्यगाथा आणि कामगिरीबद्दल ऐकतो तेव्हा मला अधिक ऊर्जा मिळते आणि काम करण्यासाठी प्रेरणा मिळते.’
आप अपने समाज के प्रति, राष्ट्र के प्रति अपनी ड्यूटी के लिए जिस प्रकार से जागरूक हैं, ये देखकर गर्व होता है: PM @narendramodi pic.twitter.com/USU0Wo2Y5N
— PMO India  January 24, 2020
वास्तवाशी नाळ कायम राखताना कठोर परिश्रम करण्याचे आवाहन पंतप्रधानांनी या मुलांना केले. ते म्हणाले की ‘अधिक चांगली कामगिरी करण्याच्या दिशेने तुमची वाटचाल अशीच पुढे सुरू ठेवा. तुमच्या या पुरस्कारामुळे अन्य मुलांनाही प्रेरणा मिळेल.’
मैं आप सभी युवा साथियों के ऐसे साहसिक काम के बारे में जब भी सुनता हूं, आपसे बातचीत करता हूं, तो मुझे भी प्रेरणा मिलती है, ऊर्जा मिलती है: PM @narendramodi
— PMO India  January 24, 2020
B.Gokhale/S.Kane/P.Kor
(Visitor Counter : 154